བོད་རིགས་ཚོགས་པར་དཀའ་རྙོག་འཕྲད་པ་འདི་ཆེས་བློ་ཕམ་གྱི་གནས་ལས་མ་འདས།འོན་ཀྱང་།དཀའ་རྙོག་འདི་སེལ་མཁན་ནི་ས་གནས་བོད་རིགས་མི་མང་མ་གཏོགས།རང་གཞུང་དང་སྐུ་ངོ་དོན་གཅོད་སོགས་ཀྱིས་སེལ་མི་ཐུབ་བའི་རྒྱུ་མཚན་ནི།དེང་སང་མཐོ་རིམ་འགོ་ཁྲིད་རྣམས་ནི་ང་ཚོའི་སྤྱི་ཚོགས་དཀྲུགས་མཁན་གཏེ་བོ་དེ་ཡིན་པ་དང་།ལྷག་པར་དུ་ད་ལྟའི་ཁོན་སི་ལེན་དྲའི་རྙོག་དྲ་འདི་ཡང་སྲིད་སྐྱོང་དང་དོན་གཅོད་གཉིས་ལ་ཐད་ཀར་འབྲེལ་བ་ཡོད་པ་ཞིག་ཡིན་པ་ནི་སྨོས་མི་དགོས།ཨོ་གླིང་གི་དོན་གཅོད་ལྷག་པ་མཚོ་སྒོ་ཟེར་བ་དེ་བོད་དོན་རྒྱབ་སྐྱོར་ཚོགས་པ་དང་མི་མཐུན་པ།༧གོང་ས་སྐྱབས་མགོན་ཆེན་པོ་མཆོག་གདན་ཞུའི་གོ་སྒྲིག་ཚོགས་པ་དང་མི་མཐུན་པ།རྒྱལ་ཡོངས་བོད་རིགས་སྤྱི་མཐུན་ཚོགས་པ་དང་མི་མཐུན་པ།ས་གནས་བོད་རིགས་ཚོགས་པ་ཁག་དང་མི་མཐུན་པའི་གནས་ཚུལ་ཞིག་ཡོངས་གྲགས་ཡིན་ན་ཁོ་རང་རྙོག་དྲ་བཟོ་མཁན་ཞིག་གིས་རྙོག་དྲ་སེལ་རྒྱུ་ནི་ཡོང་མི་སྲིད་པ་ལྟ་བུ་རེད།གལ་སྲིད་ཁོ་རང་ཁོན་སི་ལེན་དྲར་ཕེབས་པ་ཡིན་ན་གཅིག་རྒྱབ་གཅིག་ལངས་མ་གཏོགས་མི་མང་གི་མངོན་འདོད་སྒྲུབ་རྒྱུ་མིན་པ་གཏན་ཁེལ་ནས་བཤད་ཆོག